Notícies - La XCCP ofereix un nou catàleg d'activitats per al primer trimestre del 2016\nCartell de la nova programació de cursos i tallers de la XCCP\nel 4/des/15 Mar Castro Cultura PDF\nLa Xarxa de Centres Culturals Polivalents (XCCP) ofereix un nou catàleg d'activitats i serveis per al primer trimestre de l'any vinent. Seguint el lema 'Viu la cultura de prop', s'ofereixen més de 190 cursos, tallers i monogràfics amb 2.000 places pensades per arribar al públic adult, a infants i a joves a partir de 12 anys. Les inscripcions començaran dimecres vinent a cada centre de la XCCP.\nLes propostes de la nova programació incorporen les següents temàtiques: coneixements, expressió, recursos, informàtica i noves tecnologies, benestar i creixement personal, formació musical, sostenibilitat, art, gastronomia i esport. L'objectiu és satisfer les inquietuds culturals i formatives de tots els santcugatencs.\nEntre les activitats que es faran de gener a març, hi destaquen els cursos especialitzats en formació musical que s'oferiran a l'Oficina Musical de Sant Cugat (PUA) i els nous cicles de cuina de l'Aula Gastronòmica de Torreblanca, dos dels quals es faran per primera vegada al Mercat de Torreblanca: el 'Tast de formatges' i 'Aprèn a fer snacks saludables'.\nA partir de dimecres vinent es podran fer les inscripcions a algun dels sis centres de la xarxa: Casa de Cultura, Casal TorreBlanca, Casino la Floresta, Casal les Planes, Casal Mira-Sol i Centre d'Art Maristany.\nAquest divendres, la Xarxa de Centres Culturals de Sant Cugat ha posat en marxa la nova pàgina web de l'entitat, un espai que pretén explicar totes les novetats que ofereix.\nprimer trimestres 2016


Creu Roja busca voluntaris — Centre de Cooperació per al Desenvolupament de la UPC — UPC. Universitat Politècnica de Catalunya\nCreu Roja busca voluntaris\nCreu Roja busca persones voluntàries per fer acompanyaments a persones grans i/o amb diversitat funcional i a voluntaris/àries per projectes de suport socioeducatiu amb infants\nCreu Roja està buscant persones voluntàries per a dos tipus de volunariats.\nPer una banda voluntariat d'acompanyament a persones grans i/o amb diversitat funcional. Es busquen persones amb habilitats socials bàsiques, interès i sensibilitat cap a les persones grans, capacitat d'escolta activa i empatia. Les tasques consisteixen en acompanyar a passejar i fer activitats a les persones grans o amb diversitat funciona.\nPer altra banda busquen persones voluntàries per al suport socioeducatiu en infants Les tasques consisteixen en l'acompanyament social, personal i educatiu als infants en situacions de vulnerabilitat en diferents situacions per tal de promocionar el seu èxit educatiu. L'objectiu de l'acompanament són contribuir a l’increment de l’èxit escolar, garantir la cobertura de les necessitats bàsiques i promoure la implicació i capacitació de les famílies en el desenvolupament socioeducatiu dels seus fills i filles. Per a aquest voluntariat es busquen persones amb senseibilitat vers els infants, pacients i amb capacitat d'escoltar, amb compromís, responsabilitat i, a poder ser, amb perfil pedagògic o experipència en acompanyament socioeducatiu.\nLes persones interessades, poden escriure un correu a voluntariatbcn@creuroja.org o trucar al 93.300.65.65, indicant que han s'han assabentat de l'ferta a través del Centre de Cooperació per al Desenvolupament de la UPC.


La ruta cultural de l’Ametlla de Merola | Grup Transversal\nLa ruta cultural de l’Ametlla de Merola\nColònia tèxtil de l’Ametlla de Merola\nItinerari per conèixer tots els racons d’una colònia i entendre el seu dia a dia\nPer visitar l’Ametlla de Merola, Transversal ha creat un itinerari de turisme cultural que permet passejar per tots els racons de la colònia, conèixer la seva història i el patrimoni cultural que s’hi ha anat conformant des de fa més de cent anys. Aquesta Ruta Cultural consta d’un conjunt de panells informatius i d’evocadores escenografies que ens permeten entendre quines funcions tenien cadascun dels espais de la colònia.\nLa part més innovadora d’aquesta ruta, però, és la possibilitat que ofereix de descobrir, de forma amena i atractiva, que la gran majoria de les colònies industrials no foren espais on la gent es limitava a treballar. La gent que va viure i viu a les colònies va saber crear i transmetre una rica i variada vida cultural. El visitant ho descobreix de manera interactiva quan activa els sensors que posen en marxa diversos dispositius: el Cor de la Colònia, els nans i gegants ballant, el soroll de l’escola, o el cinema i el teatre.


El primer secretari de PSC, Miquel Iceta, ha assegurat que el candidat de PSC a la Presidència de la Generalitat i ministre de Sanitat, Salvador Illa, dimitirà com a ministre abans que comenci la campanya electoral el divendres de la setmana que ve.\n"És a dir, abans de dijous de la setmana que ve a les 12 de la nit, ell haurà renunciat a la seva cartera", ha afirmat en roda de premsa telemàtica aquest dijous, després que el Tribunal Superior de Justícia de Catalunya (TSJC) hagi decidit mantenir de forma cautelar les eleccions catalanes el 14 de febrer.\nIceta ha assegurat que el PSC "acata i acatarà totes les resolucions judicials", per la que defensa que comenci la campanya electoral la setmana que ve.\n"La campanya ha de començar a menys que el TSJC abans de l'inici de la campanya establís una altra cosa. Hi haurà feina perquè, siguin quan siguin les eleccions, se celebraran i la nostra obligació és proporcionar una alternativa al mal govern", ha afegit.\nPreguntat pel motiu que el PSC no recorregués el decret d'ajornament electoral, Iceta ha argumentat que no el van presentar perquè ningú pogués acusar-los de que buscaven un avantatge electoralista amb un recurs judicial: "Aquesta va ser la raó".\nSobre l'enquesta preelectoral del Centre d'Investigacions Sociològiques (CIS) que situa el PSC com a guanyador de les catalanes en vots i que es disputaria la victòria amb ERC en escons, Iceta ha sostingut que el canvi de candidat ha atret el vot d'altres sectors i defensa: "l'efecte Illa avui ja no és un efecte, és el factor Illa".\nHa afirmat que amb aquestes eleccions es decidirà si seguir amb un Govern independentista que "ha sumit al nostre país a la decadència" o apostar per l'alternativa liderada per Illa.\nPel que fa a les declaracions del vicepresident de la Generalitat, Pere Aragonès, sobre la incertesa que provocarà en l'inici de la campanya electoral el fet que el TSJC no s'hagi resolt encara el fons de l'assumpte --ho farà abans del 8 de febrer-- , Iceta li ha retret que "si alguna incertesa s'ha produït és per culpa de la Generalitat perquè ha fet malament els seus deures".\nDavant d'això, el líder socialista ha defensat que, si un ciutadà considera que els seus drets han estat vulnerats, té dret a recórrer-als tribunals, i ha replicat a Aragonès: "No hi ha incertesa, el que cal és un Govern fent malament les coses . Ja els havíem advertit dels problemes jurídics que portaria el decret ".\n"El Govern el que va fer va ser anul·lar les eleccions previstes i dir que potser el 30 de maig pugui convocar altres. Tampoc està clar que tingui capacitat de convocatòria electoral un govern que no té president. Estem davant d'una situació absolutament diferent de la del País Basc i Galícia ", ha tancat.


El certificat complementari de protecció és un títol de propietat industrial que estén, per un període màxim de cinc anys, la protecció conferida per una patent a un ingredient actiu o combinació d'ingredients actius, presents en un producte farmacèutic o fitosanitari, després que la patent hagi caducat.\nEls productes farmacèutics o fitosanitaris han d'obtenir, abans de la seva posada en el mercat, una autorització de comercialització la tramitació de la qual pot reduir el període efectiu de protecció conferit per la patent. El certificat Complementari de Protecció pretén compensar aquesta reducció en el temps efectiu de protecció.\nUn CCP confereix els mateixos drets que la patent i protegeix els productes farmacèutics o fitosanitaris específics que, estant prèviament protegits per una patent de base, hagin rebut una autorització de comercialització, així com a qualsevol ús dels mateixos mentre el CCP està en vigor. El CCP entra en vigor quan caduca la patent.


Rose Hips C 500 mg - Vitamina C amb Gavarrera - Solgar - 100 comprimits\n> Complements Alimentaris>Vitamines>Vitamina C>Rose Hips C 500 mg - Vitamina C amb Gavarrera - Solgar - 100 comprimits\nRose Hips C 500 mg Vitamina C amb Gavarrera de Solgar és un complement alimentari que contribueix al normal funcionament del sistema immunitari.\nRose Hips C 500 mg - Vitamina C amb Gavarrera\nDescripció del Rose Hips C 500 mg - Vitamina C amb Gavarrera:\nComplement d'alta qualitat que conté 500 mg de vitamina C.\nVitamina antioxidant que redueix el cansament i la fatiga\nEstimula la formació de col·lagen enfortint els vasos sanguinis, els ossos, els cartílags, les genives, la pell i les dents\nApte per vegans, vegetarians i kosher\nVitamina C (àcid L-Ascòrbic), Gavarrera en pols. Agents de càrrega: cel·lulosa microcristal·lina, fosfat dicàlcic, hidroxipropilmetilcelulosa; Antiaglomerants: estearat magnèsic vegetal, diòxid de silici, àcid esteàric vegetal; Goma de cel·lulosa; Agents de recobriment: hidroxipropilmetilcelulosa, glicerina vegetal (d'oli de llavor de palma i oli de coco).\nEs recomana prendre 1 comprimit diari, preferiblement abans del sopar.


El CAP d’Arenys de Mar atén casos d’impetigen | Ràdio Arenys 91.2FM\nSocietat Salut Dimecres 24 d'octubre del 2018\nEl berenar popular per a la Gent Gran es farà aquesta tarda…\nEs tracta d'una infecció a la pell lleu però contagiosa. De fet, el Maresme és una de les comarques confirmades pel Departament de Salut i l’Agència de Sanitat on s’ha detectat casos en algunes escoles, juntament amb el Barcelonès, Vallès i Terres de l’Ebre.\nL’impetigen és una afecció freqüent que es reprodueix habitualment durant l’estiu i principis de la tardor, ja que es veu afavorida per la calor i la humitat. A més, s’encomana fàcilment per contacte i es caracteritza per l’aparició de llagues vermelles a la cara, especialment al voltant del nas i la boca, les mans i els peus, que ràpidament evolucionen a vesícules o butllofes i després a crostes de color mel. La pediatre del CAP d’Arenys de Mar, Antònia Casellas, ha remarcat que no és una infecció greu i que es veu habitualment en els centres sanitaris.\nL’impetigen pot afectar persones de qualsevol edat, tot i així Salut avisa que la franja més freqüent és entre 2 i 5 anys. El tractament més habitual en els casos d’aquesta afecció es basa en curar les lesions i aplicar una pomada antibiòtica, encara que en alguns casos és necessari administrar antibiòtics per via oral.\nPer prevenir els contagis, els consells bàsics són no compartir tovalloles, roba, rentar-la amb aigua calenta, portar les ungles molt curtes i netes, i evitar tocar-se les lesions.


Fòrums i seminaris presencials. Treball\nEl programa formatiu es desenvolupa a partir de diferents sessions en què es faciliten als i les participants eines i continguts per aplicar a la pròpia organització mesures i plans d'igualtat.\nLa programació formativa presencial corresponent a 2018 consta dels tallers i seminaris següents.\nConsulteu per a cada proposta els criteris de selecció i adjudicació de� places.\nTallers sobre negociació col·lectiva de mesures d'igualtat\nObjectiu: donar eines i estratègies per a la negociació col·lectiva de plans i mesures d’igualtat així compartir, experiències i bones pràctiques.\nDocent: Raquel SERRANO, doctora en Dret i professora titular de Dret del Treball i de la Seguretat Social a la Universitat de Barcelona. És àrbitra del Tribunal Laboral de Catalunya i membre del comitè científic de la revista electrònica IUSLABOR.\nVa ser la primera secretària general del Consell de Relacions Laborals de Catalunya (novembre 2007-febrer 2011). Anteriorment, va ser consellera experta del Consell de Treball, Econòmic i Social de Catalunya i àrbitra en matèria d'impugnació d'eleccions sindicals a la província de Barcelona.\nExperta en igualtat d’oportunitats en l’àmbit laboral ha col·laborat en moltes ocasions amb el Departament de Treball, Afers Socials i Famílies realitzant conferències i formació per a empreses i agents socials.\nHorari: de 9.30 a 13 h.\nBarcelona, 22 de juny del 2018\nPersones destinatàries: representants sindicals que participen en la negociació col·lectiva de plans d’igualtat i en les comissions d’igualtat.\nLloc: sala de Premsa de Treball. C/ Sepúlveda, 148-150\nBarcelona, 26 d'octubre del 2018\nPersones destinatàries: representants de les empreses que participen en la negociació col·lectiva de plans d’igualtat i en les comissions d’igualtat.\nLloc: sala 1.3 C/ Sepúlveda, 148-150\nLloc: sala noble, 1a planta C/ Sepúlveda, 148-150\nSesions de benchmarking empresarial: Gestionant en igualtat\nEn aquestes trobades les empreses podran compartir i intercanviar experiències sobre les actuacions realitzades en matèria d'igualtat. Les sessions els hi permetran conèixer les iniciatives endegades per diferents empreses referents, reflexionar sobre els beneficis que aporta la igualtat d'oportunitats a l'organització i abordar els problemes i dificultats que poden sorgir.\nLa dinamització anirà a càrrec de Mar Gaya consultora en integració d’igualtat d’oportunitats a l’àmbit laboral. Psicòloga, màster en direcció i gestió de Recursos Humans per l’EAE-UPF i tècnica superior en implantació de plans d’igualtat a l’empresa. Ha ocupat diversos càrrecs directius en empreses i des de fa 10 anys exerceix com a consultora independent col·laborant en diferents àrees de gestió de persones. Ha treballat per a grans organitzacions, tant del sector públic com privat, dissenyant i impartint accions formatives. Al febrer de 2011 va presentar la seva primera publicació sobre aquests temes, sota el títol Igualant (Ed. Icària).\nAdreçada a grans empreses que estan implantant mesures d’igualtat i plans d’igualtat i que volem compartir coneixements i experiències.\nPer aquesta sessió comptarem amb la col·laboració de les empreses Agbar, Ferrocarrils de la Generalitat de Catalunya i HP.\nLloc: Sala reunions Planta 1 del Departament de Treball, Afers Socials i Famílies . C/ Sepúlveda, 148-150\nSessió 14 de juny del 2018 (Barcelona)\nLleida, 21 de juny del 2018\nAdreçada a empreses que estan implantant mesures d’igualtat i plans d’igualtat i que volem compartir coneixements i experiències.\nPer aquesta sessió comptarem amb la col·laboració de les empreses Federació Allem, B-Biosca, SUPSA Supermercats Pujol (Plusfresc)\nLloc: CIFO de Lleida C/ Enric Farreny, 3, 25199 Lleida\nSessió 21 de juny del 2018 (Lleida)\nBarcelona, 28 de juny del 2018 (sessió ajornada)\nAdreçada a petites i mitjanes empreses que estan implantant mesures d’igualtat i plans d’igualtat i que volem compartir coneixements i experiències.\nPer aquesta sessió comptarem amb la col·laboració de les empreses Grup Papelmàtic, Fundació Joia i Iniciatives i Programes S.L.\nLloc: Sala reunions Planta 1 del Departament de Treball, Afers Socials i Famílies. C/ Sepúlveda, 148-150\nSeminari de Temps de treball i corresponsabilitat (Girona)\nSeminari sobre temps de treball i corresponsabilitat\nGirona, 19 d'octubre del 2018\nObjectiu: introduir els conceptes generals i els elements principals de debat al voltant del temps de treball i de les polítiques de temps. En particular, es tracta de conèixer què és i com s’estructura el temps i el temps de treball en les societats del benestar, així com les principals actuacions al voltant del temps i del temps de treball en el nostre entorn, des d’una perspectiva de gènere.\nDocent: Pilar CARRASQUER, professora titular de la Universitat Autònoma de Barcelona (UAB). Diplomada en Ciències Socials per l'Institut de Ciències Socials de Barcelona (ICESB) i Llicenciada en Sociologia per la Facultat de Ciències Polítiques i Sociologia de la Universitat Autònoma de Barcelona, és membre de la Junta Permanent de l'Institut d'Estudis del Treball de la UAB, universitat on exerceix docència a la Facultat de Ciències Polítiques i Sociologia. En la seva trajectòria com a investigadora destaquen els seus estudis enfocats en la situació laboral de la dona a Espanya: "Perfil sociolaboral de l'atur femení a Espanya", 1994; "Situació de les treballadores en el sector financer espanyol", 1995; "Les implicacions del repartiment del treball sobre l'ocupació i la vida quotidiana", 2001; "L'estudi de la doble presència: una aposta per la conciliació de la vida laboral i familiar", 2002; "El temps de treball en la negociació col·lectiva i els seus efectes socials", 2004.\nDestinataris/àries: personal de gerència, direcció i gestió de recursos humans d'empreses i institucions, agents d'igualtat i representants sindicals.\nAdreça: Serveis Territorials de la Generalitat de Catalunya a Girona. Pl. Pompeu Fabra, 1\nFormació cofinançada per:\nSeminari: Protocols de prevenció i abordatge de l'assetjament sexual i per raó de sexe\nSeminari: Protocol per a la prevenció i abordatge de l'assetjament sexual i per raó de sexe\nBarcelona, 17 d'octubre del 2018\nObjectiu: proporcionar coneixements sobre com prevenir i actuar davant de l’assetjament sexual i per raó de sexe a l’àmbit laboral.\nDocent: Carolina GALA, professora titular de Dret del Treball i de la Seguretat Social de la Universitat Autònoma de Barcelona. Ha estat Vicedegana de la Facultat de Dret i Coordinadora dels Estudis de Dret de la Universitat Autònoma de Barcelona. Ha ocupat el càrrec de Directora de l’Observatori per la Igualtat de la UAB i és membre del Grup d’Investigació Dones i Drets de la UAB.\nEntre els seus àmbits d’investigació destaquen estudis sobre conciliació de la vida personal, laboral i familiar, violència de gènere, assetjament laboral, discriminació salarial, responsabilitat social empresarial i polítiques d’igualtat. Ha dirigit i participat en projectes d’investigació sobre violència de gènere, desigualtat retributiva, conciliació de la vida laboral i familiar, i polítiques autonòmiques en matèria d’igualtat\nHorari: de 10h a 13:30 h.\nLloc: sala de Plens del Consell de Treball Econòmic i Social de Catalunya. C/ Diputació, 284, 08009 Barcelona\nAvaluació de plans d'igualtat\nTaller d'avaluació de plans d'igualtat\nGirona, 12 d'abril del 2018\nTarragona, 26 d'abril del 2018\nDocent: Georgina GONZÁLEZ, llicenciada en Dret i Postgrau en Polítiques d'igualtat homologat per La Salle. Com a consultora experta s'encarrega d'ajudar a les empreses a desenvolupar plans d'igualtat i assessorar-les en la seva implantació. Ha estat directora tècnica de Criteria Recursos Humans, durant 3 anys i ha compaginat aquest càrrec amb la feina de consultora en igualtat i diversitat, membre del grup Motor de la Xarxa Nust i tècnica de RSC. Des del 2008 porta desenvolupats més de 115 plans d'igualtat i ha impartit formacions principalment a empreses privades (vinculades amb la prevenció de l'assetjament, la sensibilització de gènere, formacions a la comissió d'igualtat o Eines per desenvolupar plans d'igualtat). Actualment també es tutora on-line del Postgrau d'agent d'igualtat de La Salle i tècnica d'igualtat de l'Ajuntament de Cervelló.\nPersones destinatàries: personal de gerència, direcció i gestió de recursos humans d'empreses i institucions, agents d'igualtat i representants sindicals que participin activament en l'elaboració, actualització i avaluació del seu pla d'igualtat.\nObjectiu: donar a conèixer l'eina per a l'avaluació dels plans d'igualtat i aprendre el seu funcionament aplicant-ho al propi pla d'igualtat.\nConceptes bàsics entorn al seguiment i avaluació d’un Pla d’igualtat\nFases del Pla d’Igualtat: Iniciativa, Diagnosi, Disseny, Implantació, Seguiment i Avaluació\nEines metodològiques per realitzar un seguiment i avaluació d’un Pla d’igualtat\nPresentació EINA ESAPI\nÀmbits de l’avaluació\nIntroducció exercici Avaluació i Aula Virtual\nResolució de dubtes sorgits en el desenvolupament del seguiment i l’avaluació\nSessió Girona: sala de Juntes del Serveis Territorials de la Generalitat de Catalunya a Girona. Pl. Pompeu Fabra, 1\nSessió Tarragona (inscripcions tancades): Sala Pau Casals de la Delegació Territorial del Govern de la Generalitat a Tarragona. C/ Sant Francesc, 3\nSessió de treball: Selecció per competències\nSessions de treball: Selecció per competències\nBarcelona, 8 de maig del 2018 (de 09:30h a 12:30h)\nBarcelona, 31 de maig del 2018 (de 16h a 19h)\nObjectiu: intercanviar experiències des de l'aplicació pràctica dels coneixements adquirits en els cursos de Selecció per competències I, II I III. En les sessions es plantejaran dubtes i dificultats sorgides en l’aplicació pràctica de la metodologia apresa, s'intercanviaran experiències i propostes i en s'entrenaran alguns aspectes clau de les proves i de l'entrevista per detectar competències.\nDocent: Marta COLOMER consultora social i d’empreses especialitzada en l’àmbit de las competències professionals per la inserció de joves a la vida laboral.\nHa impartit formació sobre “Gestió per competències en les organitzacions empresarials”. Com a consultora d’empresa, assessora organitzacions empresarials en la implementació de mesures pròpies de la Gestió per Competències en el marc del model organitzacional NER (Nou Estil de Relacions).\nEn paral·lel, ha dirigit i participat en projectes de recerca i innovació en el camp de metodologies per a la inserció laboral.\nDestinataris/àries: la sessió presencial s’adreça a l’alumnat que ha realitzat i aprovat els tres mòduls del curs “La selecció per competències, una clau per a la igualtat d’oportunitats” en alguna de les quatre edicions acabades.\nHorari: 8 de maig de 2018 de 09:30 a 12:30 h; 31 de maig de 2018 de 16 h a 19 h.\nAdreça: ambdues sessions seran a la sala 1.3, del Departament de Treball, Afers Socials i Famílies del C/ Sepúlveda, 148.\nSessió 8 de maig del 2018 (Barcelona)\nSessió 31 de maig del 2018 (Barcelona)\nIntroducció de la perspectiva de gènere a les polítiques socials\nBarcelona, 4 i 11 de juliol del 2018\nObjectiu: donar eines als/les professionals que treballen desenvolupant polítiques socials i comunitàries per integrar de la perspectiva de gènere en la seva pràctica laboral.\nPersones destinatàries: professionals d’entitats, associacions i administracions públiques que treballen en l’àmbit de les polítiques socials.\nLloc: aula de formació de la Direcció General de Joventut C/ Calàbria\nIntroducció a la perspectiva de gènere:\nInterseccionalitat i discriminacions múltiples\nL’estratègia dual: accions positives i gender mainstreaming\nOrientacions metodològiques per a la incorporació de la perspectiva de gènere als cicles i les fases dels projectes:\nFases dels projectes: disseny, diagnòstic i recerca d’informació, execució, avaluació i seguiment.\nIndicadors de gènere (qualitatius i quantitatius, absoluts i relatius, indicadors bàsics...).


Olor de paper | Tres quarts de dotze\nOlor de paper\nCanviarà l'e-book el futur?\nJa fa gairebé trenta anys des de que es va idear i es va iniciar el projecte Gutenberg, un recull de clàssics de la literatura i obres de referència en versió electrònica. En aquest temps el concepte d’e-book ha anat evolucionant fins el que podem tenir entre mans avui dia, dispositius amb, fins i tot, tinta electrònica, que simula l’efecte de la tinta al paper(absència d’il·luminació pròpia i alt contrast) i bateries de molt baix consum.\nQuè passarà amb els llibres de tota la vida? Encara que possiblement el lector assidu prefereixi el format de llibre clàssic, les avantatges i la comoditat dels e-books posen en una difícil situació de competència als llibres de tota la vida.\nDe totes maneres el component fetitxista d’alguns lectors, que desitgen tenir el llibre entre les mans i tocar les seves pàgines, estranyament permetrà que aquest segment s’endinsi en el món dels e-books. Els col·leccionistes que ocupen el seu espai vital amb estanteries i més estanteries de llibres que estimen com si fossin fills seus, seran també complicats de convèncer, encara que l’estalvi espacial és una de les avantatges més clares que l’e-book presenta.\nPer suposat hi han llibres en format clàssic que mai seran equiparables al seu format e-book. Els llibres d’art, de pintura o fotografia, en són un clar exemple, o es que no estem farts de veure imatges en pantalles que no podem tocar, sentir ni olorar?\nM.C. Escher, un dels artistes més controvertits del segle XX.\nADRIÀ GARCIA SARMIENTO\n← “Karl Marx, Patti Smith i Bruce Lee eren les meves icones”\n“El més important per un realitzador és transmetre a l’espectador” →\nRoger P. permalink\nMarç 11, 2010 1:36 pm\nL’e-book destrossarà els llibres clàssics. És el futur, i cap freak podrà parar la seva evolució.


La capelladina Olga Aloy rep el reconeixement de mestra artesana - Ajuntament de Capellades\nData i hora oficial 28.02.2020 | 10:03\nLa capelladina Olga Aloy rep el reconeixement de mestra artesana\nDimarts, 28 de gener de 2020 a les 00:00\nEl President de la Generalitat, Quim Torra, va fer un reconeixement a la capelladina Olga Aloy com a Mestra Artesana.\nAquesta distinció li ha estat atorgada, per la seva trajectòria professional, el domini tècnic de l’ofici, el mestratge exercit i els mèrits obtinguts en la seva especialitat de la LACA natural URUSHI.\nEl President de la Generalitat, Quim Torra; la consellera d’Empresa i Coneixement, Maria Àngels Chacón; i la directora del CCAM, Muntsa Vilalta, van ser els encarregats de fer l‘entrega -el dia 16 de desembre- dels premis Nacionals d’artesania i dels diplomes de mestre/a artesà/ana 2019.\nL’acte va començar amb els parlaments del President, qui va destacar que “Catalunya és un país d’artesans. El sector, que disposa de més de 8.000 artesans i ocupa 10.000 persones, gaudeix d’una àmplia tradició i forma part del patrimoni del país”.\nLa sessió va tenir lloc al Palau de la Generalitat, al saló Sant Jordi. Tal com explica l’Olga, “va ser un acte preciós i molt emotiu. Tots nosaltres ens vàrem sentir molt estimats i molt valorats. Al finalitzar l’acte ens van obsequiar a un aperitiu al pati dels Tarongers que vàrem poder gaudir junt amb els nostres acompanyants i també fer noves coneixences. Senties dintre les teves venes la força de la nostra història”.\nL’Olga hi va assistir acompanyada del regidor de Cultura, Àngel Soteras, qui la va “felicitar no només pel reconeixement sinó per la tasca pacient realitzada aquests anys”.\nL’Olga Aloy va descobrir l’Art de la Laca a l’escola Massana i va continuar els seus estudis al Japó, on hi té una relació permanent. Com a artista i creadora ha realitzat peces excepcionals per a marques de luxe amb la tècnica de la closca d’ou (Rankaku), utilitzada perquè en la laca natural Urushi -que és la saba de l’arbre Urushi-no-ki de la família dels Rhus vernicifera, no existeix el color blanc.\nHa exposat i té obra en diferents museus d’Europa, Xina, Taiwan i Japó. Per a ella transmetre és també una passió, ha estat professora a París a l’École Nationale Supérieur des Arts Appliqués et des Métiers d’Art ENSAAMA i a GRETA des Arts Appliqués Ecole BOULLE\nAl Japó va ser reconeguda amb el premi Gold Prize, sent encara a dia d’avui l’única europea amb aquesta distinció.\nDarrera actualització: 28.01.2020 | 10:33


Plana Hurtós Enginyers obté dos certificats ISO - Projectes d'enginyeria - Plana Hurtós Enginyers\nPlana Hurtós Enginyers obté dos certificats ISO\nRecentment i després d’un llarg procés de treball, Plana Hurtós Enginyers ha obtingut dos certificats ISO. Aquests documents garanteixen la qualitat del nostre treball en diferents àmbits i ens fan fer una passa endavant en la nostra consolidació com a empresa.\nEls certificats ISO són documents que acrediten que una empresa compleix amb uns determinats requisits en un àmbit concret. En el nostre cas, hem obtingut els certificats 9001:2015 i 14001:2015.\nEl primer garanteix que la nostra empresa té uns estàndards de qualitat en els següents camps: l’elaboració de projectes, la direcció i la coordinació d’obres, els treballs en empresa externa i també en la validació de sales blanques. El segon acredita la nostra gestió del sistema medioambiental en els mateixos àmbits. A la pràctica dona garanties en el sistema de gestió de la nostra feina i de la sostenibilitat.\nEl procés ha requerit diversos anys i la certificació ens va arribar el 30 de setembre. Per accedir a aquests certificats hem hagut de passar diverses auditories per avaluar la nostra feina. Tot i això, per Plana Hurtós Enginyers i també per Linnic no ha canviat la manera de treballar.\nAmb tot, hem intentat estandaritzar la nostra tasca i a partir d’ara anem documentant les millores que implementem. La certificació ISO suposa una planificació més acurada del nostre treball, una avaluació i un assoliment d’objectius que ajuda l’empresa a seguir creixent.


El racó del tintinòleg: Abdallah\nEn l'univers de Tintín, el reporter no és el més jove dels personatges, sinó que també apareixen nens dels quals en Tintín, d'una forma o altra es fa responsable. Mentre que Xang és un bon noi responsable i autosuficient, l'Abdallah és tot el contrari.\nEl seu pare, l'emir Ben Kalish Ezab governant de Khemed, és un home tranquil i pacient, que no s'altera per res del món, tan sols es desespera quan el seu «pastisset de sucre» desapareix, quan el seu «colomí» està en perill, però li permet tot, i això fa que el jove Abdallah faci tot el que li ve de gust.\nAficionat a les bromes pesades, un cop coneix al Capità Haddock, al que anomena «Llamp de llamp», aquest es converteix en el seu objectiu constant, fent que el mariner ho passi malament. Però el que rep de valent és el pobre majordom del capità, en Néstor, ja que durant Stoc de coc, mentre el capità i en Tintín passen per mil i una aventures, el pobre Néstor pateix les mil i una tortures de l'Abdallah, fent que el pobre majordom arribi a aprimar-se preocupantment.\nHergé sempre va estar interessat pel món àrab, i va enviar-hi Tintín en més d'una ocasió, i per a fer-ho va haver de documentar-se acuradament per a fer les seves aventures més creïbles. Entre la documentació de l'autor hi ha nombroses fotografies, sobretot de premsa, on apareixen les fotografies del rei Ibn Seud d'Aràbia Saudita i del rei Faisal I d'Iraq, on es pot veure clarament on Hergé es va ficar per a crear al bondadós emir de Khemed. Respecte al seu fill, el temible Abdallah, està clarament inspirat en el jove Faisal II d'Iraq, encara que no sabem si realment era tan perillós com l'«estimat» amic del capità.\nEn Tintín coneix al petit Abdallah quan el seu pare li demana ajuda per salvar-lo de les mans del Doctor Müller que el fa servir d'ostatge per fugir. Després de la descripció donada pel seu pare, en Tintín espera trobar-se amb un bon jan, que només vol tornar cap a casa, però el que realment troba és un petit dimoni que prefereix turmentar als seus captors que no pas tornar a casa de la mà de Tintín.\nPrimera aparició: El país de l'or negre (1950)


La Comunitat Valenciana tanca l'any amb quasi 3.000 morts per coronavirus - À Punt\nLa Comunitat Valenciana tanca l'any amb quasi 3.000 morts per coronavirus\nSanitat comunica 2.832 positius i 10 defuncions més en 24 hores, mentre que les hospitalitzacions creixen un 32% al desembre.\nLa sala d'espera del centre de salut Joan XXIII de València / Biel Aliño (Efe)\n31 de desembre 2020 - 13:26\nLa Comunitat Valenciana tanca l'any més complicat de la seua història recent amb 148.304 persones contagiades amb coronavirus, de les quals 2.975 han perdut la vida. En l'última actualització de 2020, la Conselleria de Sanitat Universal ha informat de 2.832 nous casos detectats en les últimes 24 hores i 10 morts més, però no precisa si s'han produït en residències. També ha comunicat 30 brots més en diversos punts del territori, dels quals 12 són d'origen laboral i 8 educatiu.\nLa incidència del virus no remet al territori, que no ha aconseguit eixir totalment de la segona onada. Després de registrar dimarts passat el pic absolut de contagis diaris de tota la pandèmia (3.590), les xifres continuen deixant registres que conviden poc a l'optimisme i tornen a acostar-se als 3.000 positius confirmats per PCR o antígens aquest dijous, quan queden poques hores per a la nit de Cap d'Any. És, de fet, la tercera xifra més alta de casos notificats en una sola jornada des que va començar la crisi sanitària. Per províncies, els 2.832 contagis que ha comunicat aquest dijous Sanitat es distribueixen així: 401 a Castelló, 862 a Alacant i 1.568 a València.\nL'acusat repunt de casos, especialment notable a les comarques valencianes des del pont de desembre, ha disparat la pressió assistencial. Els hospitals valencians acaben l'any amb 1.713 pacients ingressats per coronavirus (153 a la província de Castelló, 1.042 a la de València i 518 a la d'Alacant). Són, en total, vora 50 menys dels que hi havia dimecres, però la xifra s'ha incrementat més d'un 32% en el mes de desembre: a dia 1 el nombre de persones hospitalitzades era de 1.296.\nLes unitats de cures intensives (UCI) acaben l'any amb 283 llits ocupats per pacients Covid, una xifra elevada que s'ha mantingut més o menys estable des de finals de novembre i que evidencia la dificultat que hi ha als hospitals valencians per a alliberar espai en les unitats de crítics.\nMés de 1.000 brots al desembre\nEntre les dades diàries, la de brots és un dels indicadors sobre l'evolució de la pandèmia en les diferents localitats valencianes. Durant el mes de desembre, la Conselleria de Sanitat Universal ha identificat 1.041 brots.\nEn les últimes 24 hores són 30 els nous brots confirmats a tot el territori. El més nombrós és d'origen laboral, s'ha registrat a Alcoi afecta 11 persones. L'Alcúdia de Crespins (La Costera) amb huit casos,\nBonrepòs i Mirambell (Horta Nord) amb set casos; Borriana (Plana Baixa), Benicarló (Baix Maestrat) i Silla (Horta Sud), amb sis casos nous en cada brot són els altres municipis amb xifres més elevades. En aquest últim balanç els brots socials representen una tercera part dels detectats, mentre que la major quantitat (12) són d'origen social i huit d’origen educatiu.


Organigrama - SANTASUSANNA\nSra. Assumpció Ros i Florenza\nSra. Mercè Córcoles i Munnè\nResponsable d’administració i patrimoni\n«Per moltes vegades que hagi sentit la història de la nostra institució, no puc deixar d’admirar tantes persones que han contribuït al manteniment de la seva missió i han enriquit el seu llegat aportant el seu temps, capacitats i béns.\nHa viscut moltes dificultats i les ha pogut salvar! Això ens encoratja i dona esperança.\nEl 2018 ens ha presentat un nou repte que demana mirar als orígens per projectar-nos en el futur. Caldrà donar valor al patrimoni heretat, fruit de l’esforç dels que han cregut en la seva missió, per continuar amb el compromís de donar servei a les persones. Ho podem fer amb un equip de professionals expert i amb vocació.\nÉs un honor dirigir la Fundació Santa Susanna. Estimo el seu projecte.»\nAssumpció Ros i Florenza, Gerenta


Notícies - L'espai d'emprenedoria i automoció agafa velocitat a la Rambla del Celler\nL'espai d'emprenedoria i automoció agafa velocitat a la Rambla del Celler\nel 31/mai/13 Judith Cañamares Societat PDF\nUna cinquantena de persones s'ha apropat aquest divendres a la sessió informativa d'emprenedoria social per aprofundir en el món de la cooperativa amb l'objectiu de generar ocupació. A aquesta proposta, organitzada per l'Ajuntament i emmarcada dins la mostra Sant Cugat Actiu, se li suma una fira d'automòbils per conèixer les darreres novetats del sector de l'automoció. Els centres educatius locals també han donat a conèixer la seva oferta formativa en diverses parades que s'han pogut visitar a la plaça de la Vila i la rambla del Celler durant tres dies.\nEl tinent d'alcalde d'Economia, Empresa i Ocupació, Carles Brugarolas, s'ha mostrat satisfet per l'interès de la ciutadania en el taller sobre emprenedoria social i cooperativa i es mostra confiat en què surtin bones propostes.\nDes del sector de l'automòbil han afirmat que les vendes es mantenen i han confiat que la mostra revitalitzi l'interès de la ciutadania pels vehicles. Els paradistes han afegit que els vehicles tot camí són els més demanats i els cotxes híbrids el mercat a l'alça.\nLa plaça de la Vila també ha acollit durant la mostra Sant Cugat Actiu l'oferta formativa pública i privada de la ciutat. Cursos d'hípica, cicles formatius de telecomunicacions, idiomes i arts escèniques són algunes de les propostes que poden dur a terme els santcugatencs sense sortir del municipi.\nL'espai de coneixement, emprenedoria i automoció s'ha situat entre la rambla del Celler i la plaça de la Vila durant tres dies.\nLa plaça de la Vila acull l'espai de coneixement dels centres formatius locals


Moviments Renovació – Pàgina 2 – MEM\nL’era de les pantalles: progrés o retrocés?\nby Redacció\t 28 novembre, 2017\nCom ens relacionem? Alumnat de 4t d’ESO i Batxillerat de diferents instituts de Mataró van protagonitzar una taula rodona al voltant de l’ús de les xarxes socials i de com es comunica el jovent avui dia. El col·loqui es va celebrar amb motiu del Dia Internacional contra la Violència vers les Dones, que va tenir lloc el passat 25 de novembre.\nLa quarta sessió dels ‘Dijous del MEM’ no va tenir cap ponent principal, sinó que van ser alumnes de diferents instituts de Mataró qui amb les seves intervencions van abordar el tema de com es relaciona el jovent avui dia. Alumnat de 4t d’ ESO i Batxillerat van tenir un interessant debat sobre les xarxes socials, l’ús del Whatsapp o la influència d’Instagram en el seu dia a dia. El col·loqui es va celebrar en el marc del Dia Internacional Contra la Violència, que es commemora cada any el dia 25 de novembre.\nL’objectiu de la xerrada era crear un espai íntim i de debat perquè el jovent expliqués des de la seva experiència quines característiques té la comunicació al segle XXI. “Avui dia hi ha més malentesos a través de les plataformes digitals, perquè no veus els gestos de l’altra persona, a diferència de la comunicació cara a cara”, va dir una de les alumnes participants. Durant la introducció al debat es van tractar diversos aspectes de la comunicació, com el silenci, el tacte, el clima i l’actitud a l’hora de comunicar o la comunicació no verbal.\nL’alumnat convidat, amb grandiloqüència i arguments contrastats, va opinar sobre el fet de posar límits a una relació o el moment d’assimilar quan una relació s’acaba. “Si a una persona ja no li toca estar a la meva vida, li desitjaré el millor, sense pensar-hi cada dia”, es va dir. “Per sort, gràcies a la tecnologia ara ens podem mantenir en contacte”, va afegir una de les alumnes.\nUn dels punts de la taula rodona més comentats va ser el moment en el qual es va dialogar sobre com es manifesten els prejudicis amb l’ús de les xarxes socials. “Amb Instagram, la vida social te la prens amb més importància, vols donar una bona imatge”. Veus testimonials dels nois i noies participants van afirmar que quan alguna persona els jutja, s’ho poden prendre molt personalment. “Tenim por al rebuig social, a trobar-nos sols, i per això tenim aquests prejudicis”, va dir un dels alumnes, amb un to d’anàlisi i crítica.\nDe fet, quan el moderador va preguntar sobre si Facebook era la xarxa social que més feien servir, un perllongat ‘no’ de negació es va estendre per la sala. Instagram s’ha instal·lat com la xarxa social de referència entre el jovent, a més d’altres eines com Whatsapp. “Hi ha gent que pensa que si penges una fotografia has de batre el rècord de likes. Jo la penjo perquè m’agrada i és una manera d’expressar-me artísticament”, va compartir una de les alumnes.\nEl punt àlgid de la xerrada va arribar quan es van tractar diferents casos reals de situacions dures viscudes a les xarxes. Un pare que també participava en el debat va afirmar que “avui dia hi ha una necessitat imperiosa d’estar constantment connectat amb el món”. El mateix alumnat va reconèixer que de vegades el telèfon mòbil pot ser un problema, ja que es pot convertir en una obsessió, però també van apuntar cap als diferents avantatges que presenta.\nLes crítiques a l’ús de les xarxes es van centrar en l’afany de reconeixement social que hi ha, el control a través de les pantalles o l’anomenat postureig. “Si estic en un bar amb un amic, potser li faig una foto al cafè que m’estic prenent, i me n’oblido del meu amic”, van dir. En aquesta línia, una alumna va afegir que de vegades les seves amigues van a un lloc concret per fer-se una fotografia, però no observen el paisatge, o el lloc: només els interessa fer-se la fotografia i compartir-la.\nGairebé cap al final de la xerrada, un alumne va compartir que va fer el Camí de Santiago sense mòbil, i va ser tota una experiència. “El fet de no portar mòbil em va enriquir molt perquè l’únic contacte que tenia era la gent d’allà”. Per contra, un dels aspectes positius que es van posar en relleu és el fet que les xarxes socials són una eina de suport per a les persones més tímides.\nPel que fa al control a través del mòbil, es va debatre sobre els efectes que pot tenir en una relació de parella i també en les relacions d’amistat. A més, es va criticar que s’etiqueti a la gent només per la imatge que donen en aquestes plataformes. “Algú que surt jugant en un videojoc a una foto no el converteix automàticament en un friki”, van dir.\nAmb tot, es va arribar a conclusions com que una persona amb 1.000 seguidors potser no té cap amic o amiga de veritat, de la mateixa manera que una que en tingui 100, potser té en comparació un número més gran d’amistats reals. Amb el mòbil sobre la taula o sense, la xerrada al Casal de Barri les Esmandies de Mataró va ser una porta oberta per parlar sobre la manera com el jovent es relaciona i, sobretot, per compartir un espai de debat, reflexió i crítica. El dijous dia 30 de novembre serà la darrera trobada del cicle de xerrades, amb un debat obert sobre el conjunt de la comunitat educativa, que posarà la cirereta del pastís a cinc intenses setmanes farcides d’interessants debats.\nMiquel Selga inaugura el cicle de xerrades dels ‘Dijous del MEM’ amb una conferència sobre escola i inclusió\nby Redacció\t 6 novembre, 2017\nOrganitzada pel Moviment Educatiu del Maresme, les persones assistents van reflexionar sobre com reduir les barreres en l’aprenentatge i com crear entorns menys homogenis que respectin la diversitat de l’aula.\nEl docent Miquel Selga Casarramona, amb una llarga trajectòria en primària i Educació Especial, va inaugurar el passat dijous 2 de novembre el cicle de xerrades dels ‘Dijous del MEM’ amb una conferència sobre entorns inclusius i aprenentatge personalitzat. Mestres, membres del Moviment Educatiu del Maresme (MEM) i diferents especialistes del món de l’educació van assistir al Casal de Barri Les Esmandies de Mataró, seu del MEM, per reflexionar sobre com reduir les barreres en l’aprenentatge i com aconseguir espais no homogenis on es tingui en compte les diversitats de l’alumnat i de l’aula.\n“L’escola ha de canviar, millorar, o innovar?”. Amb aquesta pregunta oberta Selga va introduir la xerrada, remarcant durant tota la conferència que no hi ha respostes absolutes ni soluciones úniques. El coautor del llibre Inclusió digital a l’aula va insistir en dos conceptes claus: els entorns inclusius i el Disseny Universal per a l’Aprenentatge (DUA). Selga va posar l’accent sobre el repte de personalitzar l’educació i, en aquest sentit, va destacar que “la mateixa societat ens reclama que l’escola sigui inclusiva, sent una aposta de gran recorregut que impregnarà com ho va fer la immersió lingüística”.\nTot i reconèixer que calen mitjans i esforços per part de l’Administració, va insistir en la tasca dels equips docents per reflexionar sobre què es fa a l’aula i com es fa. “Si no invertim el nostre temps a repensar això, mai en tindrem prou de recursos”, va apuntar. En aquest sentit, va posar en relleu el paper que ha tingut la neurociència i les seves aportacions, destacant-ne tres principis: tothom pot aprendre, tothom aprèn de manera diferent i la importància de les emocions en l’aprenentatge.\nEn primer lloc i pel que fa als entorns inclusius, Selga va afirmar que fins ara la docència s’ha focalitzat massa en el dèficit de l’alumne, i no tant en el que hi ha al seu voltant que l’impedeix aprendre. En relació amb això, durant la xerrada inaugural dels “Dijous del MEM” va apostar per un canvi de mirada i d’acció per reduir les barreres que hi ha en els entorns, no només físics, de l’aula. “Hi ha barreres interiors, que són emocionals, i és complicat descobrir-les, però s’han d’identificar”, va remarcar.\nEn un repàs històric, qui va ser coordinador de cursos sobre atenció a la diversitat del Programa de Formació Telemàtica del Departament d’Ensenyament va incidir amb què fa 50 anys la complexitat a l’aula era la mateixa, però l’única diferència és que aquesta diversitat s’havia uniformitzat. “En aquests moments la complexitat existeix, tot i que seguim intentant dividir les aules en A, B i C”, va exemplificar.\nTeories com la del “mite de la mitjana imaginària” o “la falsa homogeneïtat” de Pere Pujolàs van aparèixer durant la xerrada per desconstruir la idea que tot l’alumnat ha de seguir i adaptar-se a un currículum de competències mitjà. Per rebatre aquesta proposta homogènia dins les escoles, Selga va posar l’exemple d’una cadira. “Totes les cadires a les escoles són iguals i tothom s’ha d’adaptar a la seva mida. Hem de fer que la cadira s’adapti a l’alumne, com és el cas de les cadires giratòries”, va remarcar amb un to eloqüent, qüestionant les pràctiques que homogeneïtzen l’aula.\nEn segon lloc, va aparèixer el concepte de Disseny Universal per a l’Aprenentatge (DIA), una proposta pensada perquè tothom pugui autoregular el seu aprenentatge i adaptar-lo a les seves necessitats. “Aprendre a aprendre no és una ciència infusa”, va matissar. Davant dels possibles dubtes, va aclarir que personalitzar l’aprenentatge no és sinònim d’individualitzar-lo. “Si hi ha una competència que donarà futur a tots els alumnes, té a veure amb l’enfocament que situa l’alumne al centre i li dóna les eines per a l’autoaprenentatge”. Segons les seves paraules, no es tracta tant que el docent faci un itinerari individualitzat per a cada alumne, sinó d’acompanyar-los en el procés d’aprendre.\nPer últim, va destacar tres eixos que neuròlegs americans han establert sobre l’aprenentatge: les xarxes de reconeixement (sobre què aprenem), les xarxes estratègiques (sobre com aprenem) i les xarxes afectives (sobre per què aprenem). Ell mateix va destacar la importància del tercer eix, ja que “la primera cosa que hem de buscar és la implicació de l’alumne”. Davant d’aquesta premissa, va tancar la xerrada amb una reflexió i algunes preguntes obertes. “He comprovat que el nen o nena està entenent el que li vull transmetre?”. “He procurat que la reflexió que li demano la pugui fer amb prou flexibilitat?”.\nAmb una imatge d’Alicia al País de les Meravelles i una menció a la utilitat de la tecnologia com a aliada dels recursos pedagògics, Selga va concloure una xerrada que a més de Les Esmandies també va tenir la col•laboració de l’Ajuntament de Mataró i del Centre de Recursos Pedagògics del Maresme. Amb hora d’inici a les 18:30h, la conferència va posar el seu punt final a les 20h del vespre després d’un breu col•loqui entre conferenciant i assistents, i d’aquesta manera va donar el tret de sortida al cicle de xerrades dels ‘Dijous del MEM’ del 2017.


Benvinguts i benvingudes al nou curs 2020-21!\nBenvinguts i benvingudes al bloc de Summem de l'alumnat de 6è!\nAquest bloc ens servirà per anar fent el seguiment dels itineraris d'aprenentatge que farem al llarg d'aquest últim curs de primària. Podreu llegir les nostres impressions i els resums de les diferents activitats, així com les fotografies del dia a dia a l'aula.\nCom era la societat de l'Edat Moderna?\nPer apropar-nos a la realitat de les persones que van viure fa mig segle, vam fer el joc dels cubs. El joc es tractava simplement de construir el màxim de cubs possibles amb un temps determinat i amb l'ajuda del grup. Ara bé, no tots els grups jugaven amb les mateixes condicions. Alguns tenien tisores, cinta adhesiva i començaven amb alguns cubs ja construïts. A més, podien robar cubs muntats als altres grups. En canvi, els altres no tenien els mateixos privilegis: havien de donar cubs a altres grups, no tenien cinta adhesiva...Un cop acabat el joc, vam fer una reflexió en gran grup: - Si aquest joc fos real, seria just? - Creieu que la societat de l'Edat Moderna era justa? - Quin era el grup més privilegiat? - Què creieu que representa l'entrega de cubs a altres grups? Finalment, vam mostrar la piràmide de la societat, i cada grup va haver de decidir a qui creien que havien representat dins la piràmide. Així doncs, vam fer una piràmide tallada a trossos, i cada grup amb e


"Els homes es guanyen més i millor la vida en el món de la il·lustració"\nMaria Pichel, il·lustradora emergent castellarenca - Cedida\nMaria Pichel (30 anys), va canviar la sociologia pel quadern de dibuix un cop va creuar la porta de la facultat. La jove artista reivindica una il·lustració imperfecta però viva, que connecti amb la tècnica a través del joc.\n· Quan vas saber que volies dedicar-te al món de la il·lustració?\nOriginàriament vaig estudiar Sociologia. L'últim any de carrera, en els crèdits de lliure elecció, vaig aprofitar per fer un curs de dibuix a l'Escola Massana. A partir d'aquest moment, vaig veure que volia ampliar la meva part més artística i creativa. Aleshores, em vaig apuntar a l'escola Joso per fer il·lustració, i també a l'Escola Massana vaig fer un curs d'introducció a la il·lustració.\n· Quines tècniques fas servir?\nM'agrada provar amb coses que considero que no són aparatoses de fer servir. He dibuixat molt amb llapis, bolígraf i cafè, sobretot al començament. Era una cosa barata, fàcil de portar a sobre i de tenir a casa. Ara faig servir més les aquarel·les, el guaix i els llapis de colors. He passat molt de temps centrada en el blanc i negre, en les línies.\n· Vas començar retratant escenes quotidianes, pintant al carrer. Encara ho fas?\nCada vegada ho faig menys. Em vaig adonar que acabava copiant allò que veia. Em faltava una part més creativa d'expressar coses meves, coses pròpies. Però de tant en tant encara m'agrada fer-ho. M'agrada seure en un lloc on m'agradi el que tinc al davant i estar-m'hi una hora dibuixant-lo.\n· Han canviat molt les teves il·lustracions en aquests anys?\nEm veig més lliure. Quan vaig començar em vaig obsessionar amb la tècnica, amb fer dibuixos molt realistes, que estiguessin molt ben fets. Des de fa dos anys m'estic forçant a mi mateixa a trencar amb això, a fer il·lustracions que potser no són tant realistes. Aquesta és la gràcia, que sigui un dibuix més viu i que s'assembli menys a una fotografia. És la bellesa de la imperfecció. Es tracta de jugar i de passar-ho bé, això és el que importa.\n· És difícil per a un il·lustrador trobar un llenguatge propi?\nÉs un debat etern. Durant molt de temps m'han dit que has de trobar un estil, una marca perquè et reconeguin i arribis a tothom. Com més temps estic en això més veig que a mi no em funciona. Sempre tinc curiositat per fer servir noves tècniques. Si he estat molt de temps fent servir tinta xinesa després vull canviar a color, he fet molt de temps coses realistes i ara vull fer coses més senzilles... Tothom diu que la marca i l'estil propi és molt important però jo crec que no és el més important. Segons el tema que estiguis tractant has de fer servir la tècnica que et vagi millor.\n· Les teves primeres publicacions han estat calendaris dedicats a ciutats.\nSí, n'he fet tres. El primer, el 2016, el vaig fer de Barcelona. El següent, de 2017, el vaig dedicar a Bristol perquè era la ciutat on vivia. L'any passat el vaig fer d'aquí, de Castellar del Vallès. L'any que ve, ja veurem.\nAcabo de fer un còmic curt de 7 pàgines amb les Kellys, que és una associació de dones que netegen els hotels i que tenen condicions laborals molt precàries. Aquests col·lectius que no són tan coneguts, no apareixen en els mitjans, però tenen un missatge molt important que la gent ha de conèixer. Darrerament, també he fet cartells amb motiu del Dia Internacional de la Dona, i tinc el projecte d'il·lustrar diversos llibres que tracten temes que m'inquieten com la gentrificació.\n· Hi ha alguna il·lustradora catalana que tinguis com a referent?\nI tant, n'hi ha moltes! Segueixo l'Àfrica Fanlo, que va ser professora meva a la Massana, també Flavita Banana, Júlia Solans o Mariona Tolosa, entre d'altres. A través de les companyes vas coneixent feina de primera mà.\n· Quina és la situació de les il·lustradores a hores d'ara?\nÉs un sector molt feminitzat, hi ha una majoria de dones il·lustradores però en canvi qui és guanya més i millor la vida amb això són els homes. El problema principal és que tenim molta competència entre nosaltres, som moltes i hi ha molta qualitat, i alhora no valorem prou la nostra feina. De vegades es considera que fem dibuixets, una feina menor que en el cas dels homes. La seva feina es valora més. Quan fas una feina que t'agrada és molt fàcil que la gent t'intenti rebaixar el preu. Això també els passa als músics.\nUna novel·la gràfica?\n'Watchmen', d'Alan Moore\n'El Mundo' de Juan José Millás


L’envelat del Passeig de la Ribera acollirà la setzena edició des de dijous 10 fins diumenge dia 13; es tracta del festival de referència internacional del Patchwork. El director general de l’empresa alemanya Guterman visitarà el recinte firal el divendres al migdia\nLa Fira comercial s’instal·larà al Passeig de la Ribera en el que serà un espai comercial de més de 2.000 m2 de superfície distribuïts en tres carpes, i pel que fa a les exposicions es podran visitar a l’Edifici Miramar, l’Estudi Vidal, l’Espai Cultural Pere Stampfli, L’Escorxador, la Fundació Ave Maria, el Casino Prado Suburense i Casa Bacardí. Entre les mostres, es podran veure els darrers treballs d’artistes reconegudes com Anna Ramírez; Studio Art Quilt Associates (SAQA); o una mostra dels cosidors egipcis amb el títol “Cairo Tentmakers”. També s’impartiran cursos monogràfics de la mà de creadores com Noriko Endo, Maryline Collioud o Steffani Burton. La fira comercial és totalment gratuïta. Les exposicions tenen un preu d’onze euros de manera conjunta, si es compren el mateix dia.\nEl públic del Patchwork, principalment femení, acostuma visitar Sitges de la mà d’associacions d’aficionades o bé acompanyades de familiars, que aprofiten el Festival per fer una estada de cap de setmana a Sitges. En aquest sentit, la regidora de Turisme i Promoció econòmica, Aurora Carbonell, ha assegurat que “aquest tipus de fires ens permeten sortir de l’estacionalitat i assegurar-nos visitants en altres èpoques de l’any”. Ha afegit que “l’avantatge del Patchwork és que venen turistes de tot el món que ens serveixen també de portaveus de la qualitat de serveis i d’oferta cultural, gastronòmica i lúdica a tot el món”.\nL’any passat el festival va atraure la visita d’unes 18.000 persones, segons l’organització. Cal tenir en compte que es tracta de l’única fira especialitzada el sector i que agrupa les empreses més importants. A més, és el lloc on es donen a conèixer les novetats de la temporada.


/ El teu Ajuntament / Organització municipal / Àrea Social / Educació i Biblioteques / Escoletes\nDisposam de deu Escoles Infantils Municipals, autoritzades i homologades per la Conselleria d'Educació, Universitat i Recerca.\nLes Escoles Infantils Municipals de Calvià comprenen el primer cicle d'educació infantil (0 a 3 anys), tenen una intencionalitat plenament educativa i disposen de Projecte Educatiu de Centre (PEC). Alhora que es proposen als infants activitats que en promoguin el desenvolupament, s'aprecien com a situació educativa totes les tasques que tenen a veure amb les necessitats dels infants quant a alimentació, higiene, salut, comunicació, descobriment, joc i afecte.\nAfavorir el desenvolupament integral de l'infant atenent les seves necessitats bàsiques d’ordre biològic, psicològic, afectiu, comunicatiu, lúdic i social.\nAconseguir que l'infant arribi a ser cada vegada més autònom.\nFomentar l’observació i l’exploració de l'entorn immediat amb una actitud de curiositat i respecte.\nPotenciar la comunicació i l’expressió per mitjà de diversos llenguatges: corporal, verbal, gràfic, plàstic, musical, etc.\nFomentar la comunicació amb les famílies dels infants per tal de portar adequadament i conjuntament el creixement i desenvolupament dels infants.\nAfavorir la participació de les famílies dins el centre.\nL'horari de les escoles municipals d'educació infantil és, amb caràcter excepcional i degut a l'organització dels grups estables de convivència, per fer front a la crisi sanitària ocasionada per la COVID-19, de 8 a 16 h, de dilluns a divendres, tret dels caps de setmana i festius.\nHorari d'entrada: de 8 a 10 h\nHorari de sortida: de 13 a 13,15 h i de 15 a 16 h\n"PLAY in ENGLISH" (+)\nServei de menjador: Menús mensuals: abril (+) Alimentació saludable a la primera infància (0 a 3 anys) .(+).\nServei Psicopedagògic (+)\nEscola de famílies (+)\nServei d'Atenció Primerenca de la Conselleria d’Educació i Universitat (EAP)\nComunicació amb les famílies (+)\nInformació inscripció curs 2021-2022\nJORNADES DE PORTES OBERTES: AQUEST CURS ES REALITZARAN DE FORMA INDIVIDUALITZADA I AMB CITA PRÈVIA.\nCalendari procés d'admissió i matriculació (+)\nInstruccions del procés d'admissió i matriculació (+)\nBarem de puntuació (+)\nZones escolars de Calvià (+)\nPreus: Trams de quotes (+)\nEnllaços d'interès (+)\nLES NOSTRES ESCOLETES D'EDUCACIÓ INFANTIL (+)


Les víctimes de ‘Feud’ - El Temps\nLes víctimes de ‘Feud’\nSi el format de l’antologia és moda en el món de les sèries és, en gran part, pel talent de Ryan Murphy, que ha regenerat una fórmula oblidada canviant-ne una mica les normes. En comptes d’una història diferent en cada episodi, com era tradicional, Ryan Murphy ens proposa una història diferent per cada temporada. Amb aquesta idea ha aconseguit que American Horror Story, que va cocrear juntament amb Brad Falchuk, esdevingui un referent del gènere del terror a la televisió, reinventant-se a cada temporada. Però també va donar forma, aquest cop com a productor, a American Crime Story, que és una antologia d’històries criminals basades en fets reals, la qual va debutar amb el cas d’O.J. Simpson exhibint una capacitat excepcional per radiografiar el present a través del passat. Si no han vist la primera temporada, els recomano que li donin una oportunitat perquè va ser una de les millors sèries de 2016. I tot just comença el 2017 i ens ofereix una nova antologia, Feud, que va camí de repetir el prodigi i ser una de les imprescindibles d’aquest any.\nFeud explicarà a cada temporada una rivalitat diferent. A la segona temporada els protagonistes seran Lady Di i el príncep Carles. A la primera, que ja s’ha estrenat a casa nostra a través d’HBO España, narra l’enemistat de Joan Crawford i Bette Davis, que són interpretades respectivament per Jessica Lange (que ja havia treballat amb Ryan Murphy en American Horror Story) i Susan Sarandon. Els dos primers episodis, que són els que he pogut veure en el moment d’escriure aquesta columna, són magnífics. Evidentment, per les actrius, que, com calia esperar, estan fantàstiques, però sobretot per com Ryan Murphy busca les causes de l’enemistat entre Crawford i Davis en el ressentiment que totes dues senten contra la indústria de Hollywood, que les ha apartades, canviades per actrius més joves malgrat haver estat grans estrelles. “Quan els actors es fan grans guanyen personalitat, quan les actrius es fan grans són oblidades”, resumeix un dels personatges.\nEs veu a venir que la rivalitat entre totes dues prendrà un tomb maliciós i retorçat a mesura que la sèrie avanci; però, com ja sol passar en les ficcions de Ryan Murphy, que ja va criticar en una de les seves primeres sèries, Nip/Tuck, la sublimació que la societat fa de la bellesa i la joventut, la culpa de tot plegat serà del context, no de les dues enemigues. Com que l’enemistat entre les dues actrius es produeix en el context del rodatge de la pel·lícula ¿Qué fue de Baby Jane?, l’únic film que Joan Crawford i Bette Davis van rodar juntes, l’any 1962, la sèrie s’apropia molt hàbilment l’estil visual del thriller psicològic que va dirigir Robert Aldrich per bastir una ficció de la realitat dins la ficció en un joc que entusiasmarà els més cinèfils i que atraparà fàcilment els espectadors que no sàpiguen res del film en qüestió ni del seu esmolat desenllaç.


PREVENCIÓ | 05/07/2019 Ruralcat\nAgricultura alerta de l'alt risc d'incendi a partir d’avui\nEl Nivell 3 del Pla Alfa s’activa en 9 comarques i restringeix els accessos al massís del Montsec i de la Baronia de Rialb.\nEstà previst que el Pla Alfa 3 es mantingui activat com a mínim fins diumenge\nDavant l’increment del perill d’incendi forestal per l’augment de la temperatura i la disminució de la humitat relativa, a partir de d’avui, 5 de juliol, s’activa el nivell 3 del Pla Alfa en 80 municipis de les comarques de l’Anoia, el Pallars Jussà, la Conca de Barberà, la Segarra, la Noguera, el Segrià, el Solsonès, l'Alt Urgell i l’Urgell. Els accessos al massís del Montsec i a la Baronia de Rialb estaran restringits a partir d'avui al matí.\nEl cos d’Agents Rurals, conjuntament amb Mossos i les ADF, efectuaran la vigilància en els espais on el Pla Alfa 3 es mantingui activat. Es farà un control pel molt alt risc d’incendi forestal i en aquestes zones han quedat suspeses totes les activitats que poden generar perill d’incendi.\nEstà previst que el Pla Alfa 3 es mantingui activat com a mínim fins diumenge en funció de l’evolució d’aquest nou episodi de calor i situació del sud.\nEls 90% dels incendis forestals s’originen com a conseqüència de l’activitat humana, ja sigui de forma accidental o per imprudències. Per minimitzar el perill d’incendi des del Departament d’Agricultura s’aconsella evitar la freqüentació de les zones forestals durant les hores de màxima insolació així com la circulació de vehicles a motor i l’ús de maquinària en zones forestals en la franja horària compresa entre les 13 i les 18 hores. Tampoc es recomana utilitzar bufadors, serres radials o altres eines que puguin general guspires o sobreescalfaments i els treballs de sega.\nEn cas de detectar una columna de fum prop del bosc o qualsevol conducta que pugui comportar perill d’incendi forestal cal comunicar-ho de forma immediata a través del telèfon 112.\nLlistat de municipis afectats\nMapa de Pla Alfa\nEl Govern anuncia la prohibició de la sega fins a proper avís 28/06/2019


L'AVALOT DE LA CATERVA: 07/01/2009 - 08/01/2009\nUna serie que em va enganxar força ràpid. No deixa de ser una serie de policies, però el personatge principal te una filosofia de vida que em va agradar.\nEn l'últim capítol de la temporada el detectiu Charlie Crews després d'haver matat al dolent, dolentot amb un cop sec amb dos dits al coll, just a la nou. I el seus raptors el deixessin en llibertat per que mort el jefasso dolentot res ja no tenia sentit.\nEn Crews mira al cel, somriu i diu:\nU més U és igual a U,...existeix una\nparaula per definir quan una persona\nmés un altre persona és igual a UN.\nI aquesta paraula és AMOR.\nJa sabia jo, què la sèrie "life" m'havia enganxat per alguna cosa.\nSerà el ZEN del protagonista?\nEtiquetes de comentaris: - CINE\nHE SORTIT A ESCALAR EN ROCA ON MAI HO HAVIA FET\nPATINT EN UN 6b\nAquest cop ens hem apropat a la Vall de Boí, i hem passat el dissabte escalant a sobre de la presa de Cavallers. Ho hem fet en unes plaquetes d'adderència que hi ha al costat de la PLACA TUCA, com costa acostumar-se a escalar a sobre d'un paper de vidre de gra gros sense cantos grans on agafar-se, tot i així ens hem mogut entre el V+ i el 6b, i ens n'hem sortit amb èxit. Després ens hem posat en la abans anomenada PLACA TUCA, i allà amb canto bo, ens hem tornat a aventurar ens uns 6és. El fred que començava a fer i un exercit de mosquits que et picaven a través de la roba ens van obligar a plegar.\nPerò abans de sopar per acabar de rebentar, se'ns va ocórrer anar a fer una mica de bloc.\n.FENT BLOC..........................................DIVERTIT eeeeh!!!!???\nBloc!!!??? doncs sí, BLOC que no és res més que escollir un bon roc, mirar-te'l, observar-lo decidir un itinerari i intentar-ho. Així de simple i molt divertit, ...i molt cansat.\n.OBSERVAR I DECIDIR L'ITINERARI\n...............................I AAAAA JUGAR!!!!\nAIXÒ CANSA!!!.......................MENYS ALS COMENTARISTES\nDesprés de sopar, vam baixar a Boí a fer unes cervesetes (ens les haviem guanyat), i després ens vam anar a fer un vibac a sota d'un cel..., d'una nit explèndidament estelada.\nBen dormits i esmorçats, carreguem amb les motxilles plenes de material i ens posem en marxa. Unes dues horetes ens separen de la paret que havíem escollit fen les cervesetes la nit anterior, i després d'una grimpada un pel selvàtica, arribem a peu de via.\nL'OFERTA I LA DEMANDA, així es diu la via que hem escollit. És una via de 150m de V+ de grau màxim, poc assegurada, però força interessant. M'ha costat una mica entrar-hi dins de la roca, però després m'ho he passat molt bé.\n.ENTRANT DINS LA PEDRA POQUET A POQUET...\n...Eeeessssstà bé, ho diiiiré, avui també he passat por, sobre tot en el diedre d'adderència de V+, però buscant el valor pels raconets del meu interior l'he superat i l'he gaudit.\nEl dia ha estat fantàstic, i l'entorn és magnific, Bessiberris, Tumeneja, agulles de Travessany...,\n.............................UN DIA MAGNIFIC\nXino-xano hem desfet el camí d'aproximació fins arribar al cotxe. Ens hem aturat a dinar i hem continuat el viatge cap a casa. Un cop més, m'atreviria a dir que feliços.\n.EN JORDI................................I JO\nEtiquetes de comentaris: - HE SORTIT A ..., - VIURE\nEl dia que em mori d'aquí uns cent disset anys, concretament el vint-i-tres de març del 2116, tothom estarà content, per que hauré assolit la meva última fita. Hauré viscut el que hauré volgut i a més hauré mort feliç.\n.I em prepararan els funerals, que seran senzills, i hi serà tothom. Els que van passar per la meva vida i els que hi seran en el moment en qüestió, en l'últim moment.\nNo sé, si em passaran per una d'aquestes esglésies catòliques a vessar d'hipocresia, i si algú d'aquests anomenats capellans es dignarà a fer alguna missa i parlar del seu germà (jo) amb paraules aduladores i recordant tot el que m'han estimat, i que ara s'obrirà per mi una nova vida, la que tots esperem quan deixem aquest món. Quan en realitat, segurament, ni m'haurà conegut, ni sabrà absolutament res de mi, el seu germà (hipòcrita!!!).\n.El que si que m'agradaria és que hi hagués força gent, però que hi fossin sincerament, per dir-me un a reveure company...\n....mentre de fons sonarà seriosa i solemne LA MUIXERANGA (clickeu aquí si voleu sentir-la).\nDe ben segur que quan soni, mort i tot se'm posaran els pels de punta en aquest cos que ja hauré deixat i després el purificarem amb foc. I desitjo que algú llenci les meves cendres des de qualsevol muntanya del meu país, des de qualsevol compresa de Fraga a Maó (d'Oest a Est) i de Salses a Guardamar (de Nord a Sud). A qui ho faci li agrairé eternament.\nNo tingueu presa, però heu de saber que us espero a tots. Un petó i una abraçada, i ja ho sabeu, deixeu un espai a l'agenda pels volts del vint-i-tres de març del 2116.\nMENTRE TANT CUIDEU-VOS MOLT!!!!


A la balitresca: Poltergeists a Puigcerdà\nEn aquests casos no se si riure o plorar. Ja que el mal està fet, que investiguin i mirin de treure tot el que hi ha a sota de les places.\nAt 7:51 a. m., ALP2500 said...\nEl poble que oblida la seva història esta condemnat a repetir.la potser lo que tindria que fer l'Ajuntament si es que vol reformar les places es trasl.ladar tots aquets ossos a un altre lloc, això de tapar el passat amb ciment no crec que sigui una bona idea. Lo més greu de tot es que com a mínim l'Ajuntament ho hauria de saber tot això i sinó ho saps segur que encara queden avis que recordin que allò era un cementiri i que diguin de on anava a on arribava, la veu de l'experiència a vegades es molt important.\nAt 12:09 a. m., Meister said...\nI ara dieu-me quants de vosaltres estarieu disposats a que us apugessin els impostos per treure tots els òssos de totes les places, fer les anàlisis d'ADN, identificar-les i tornar-les a enterrar de nou, havent tingut el poble potes enlaire pel cap baix un parell d'anys...\nQuan la cosa toca la butxaca... ja són figues d'un altre paner.\nMés recursos pels vius i menys pels morts. Jo mateix no vull ni que em fotin en un cementiri, ja hauré gastat prou en vida com per hipotecar el futur dels meus fills un cop mort...\nLa solució? Que els carreguin amb una pala, fotin un bon forat sota uns arbres en un parc i hi posin un monòlit recordant el trasllat i punt. Millor servei no ens donaran: adob.


Artemisia Gentileschi s´exhibirà properament a Londres – Escola de Pintura de Godella\nEls afeccionats a la “pintura històrica” estan d´enhorabona, tenen un excel·lent motiu per a preparar una escapada a London. El proper 4 d´abril s´inaugura una exposició monogràfica dedicada a Artemisia Gentileschi (1593, Roma – 1654, Nàpols) a càrrec de la National Gallery. Un esdeveniment històric en tota regla doncs és la primera vegada que podrem veure reunides gran part de les obres de la famosa pintora del barroc italià. Una artista amb bastant notorietat en vida i pràcticament oblidada posteriorment (durant quatre-cents anys) en els registres curriculars i magistrals de la Història de l´art.\n1620 Judhit decapitant Holofermes\n1625 Judith i la serventa\nL´obra d´Artemisia Gentileschi s´ha retrobat avui en dia amb una sensibilitat més igualitària, re-habilitadora, capaç de vindicar-la i posar-la en valor. Ha estat desatesa durant segles eclipsada pels afers religiosos de l´època al ser víctima d´una agressió sexual. Podem contar amb els dits de les mans els casos coneguts de dones pintores idèntics al d´Artemisia: Lavínia Fontana (1552, Bolonya – 614, Roma), Sofonisba Anguissola (Cremona,1530 – Palerm,1625), Fede Galizia (Milà, 1578 – 1630), Clara Peeters (Anvers, 1594-1657) i pocs casos més. Tanmateix, si bé totes les pintores esmentades tingueren en comú un fort propòsit artístic i la intenció de guanyar ressò social, són les obres d´Artemisia les que arribaren a resultats més destacables, en part al decantar-se pels passos artístics (teatralitat de la llum i clarobscur) de Caravagio (Milà, 571 – Porto Ercole, 1610). Sens dubte l´influx del tenebrisme de Caravaggio (la fortor de la llum i el clarobscur) fou aclaparador, immediat i internacional. La empremta del ‘caravaggisme‘ formarà part immediatament dels “aprenentatges” del jove Velázquez (Sevilla,1599 – Madrid 1660).\nTornant a l´assumpte de l´oblit històric-artístic d´Artemisia Gentileschi s´albira fàcilment com, durant segles, ha estat ignorat per a la dona un estatus vital artístic. Especialment quan aquest ha estat en mans de la Contrareforma Catòlica (Concili de Trento,1545-1563). La qual ha procurat amb fervor que la promoció i divulgació de la vàlua de les dones artistes, com és el cas d´Artemisia, fos relegada a segon terme durant més de tres-cents anys per mor dels valors i la moral de l´Església Catòlica Romana. L´esperit més terrenal dels monarques catòlics volia augmentar el poder i contraatacava davant l´aparició de Martí Luter i els territoris declarats Protestants (són els “gran moments” dels tribuns i tribunals de la Inquisició defensant la puresa de la fe, la creació de seminaris i decrets doctrinals i disciplinaris, la clericalització de la societat a través de l´educació, l´exaltació de sants i sagraments, la devoció al Sagrat Cor de Jesús, o fets aparentment tan innocus com l´eliminació de la polifonia musical, etc, etc). És d´aquesta manera que el Concili de Trento planifica i aconsegueix convertir-se en tradició secular. Un projecte que consistia a invadir tots els àmbits de la vida, artística i domèstica, present i passada: aconseguint mantenir repintats i coberts de draps durant quatre-cents anys els cossos nus de Michelangelo (Judici Final de la Capella Sextina).\nRetrat d´un Gonfanoner\nAfortunadament l´aire fresc dels igualitarismes moderns ha divulgat i promocionat a aquella heroïna artista, i podem trobar, a més a més d´un parell de novel·les biogràfiques escrites a finals del XX, també una magnífica pel·lícula sobre la seua vida (Agnés Merlet (1997, pròximament a l´espai Larambleta de València, diumenge 23 de febrer 12 h.).\nA la wikipèdia trobem, sense anar més lluny, un retall, una mostra del conegut esdeveniment que va marcar la seua vida:\nEl seu mestre de dibuix, Tassi, la va violar quan ella tenia divuit anys, l’any 1612, i el tribunal va decidir torturar-la a ella per verificar el seu testimoni.\nLa instrucció va durar set mesos i va permetre descobrir que Tassi havia planejat assassinar la seva esposa i havia volgut robar certes pintures del pare d´Artemisia, d’Orazio Gentileschi.\nDel procés que va seguir, es conserva documentació exhaustiva, que impressiona per la cruesa del relat d’Artemisia i pels mètodes inquisidors del tribunal. Artemisia va ser sotmesa a un humiliant examen ginecològic i torturada usant un instrument que estrenyia progressivament cordes al voltant dels dits (una tortura particularment cruel per a un pintor). D’aquesta manera, es pretenia verificar la veracitat de les seves acusacions, car es creia que si una persona diu el mateix sota tortura que sense aquesta, la història ha de ser certa. Tassi va ser condemnat a un any de presó i a l’exili dels Estats Pontificis. Les actes del procés han influït en la lectura en clau feminista, donada a la segona meitat del segle XX, a la figura d’Artemisia Gentileschi.\nAquest és el testimoni d’Artemisia en el procés, segons els documents de l’època:\nVa tancar l’habitació amb clau i, una vegada tancada, em va llançar sobre un costat del llit posant-me una mà al pit, em va ficar un genoll entre les cuixes perquè no pogués tancar-les, i alçant-me les robes, que li va costar molt fer-ho, em va ficar una mà amb un mocador a la gola i boca perquè no pogués cridar i, havent fet això, va ficar els dos genolls entre les meves cames i apuntant amb el seu membre a la meva naturalesa va començar a empènyer i el va ficar a dins. I li vaig esgarrapar la cara i li vaig estiregassar els cabells i abans que posés dintre meu el membre, li hi vaig agafar i li vaig arrancar un tros de carn.


DKV Top Health - L'assegurança mèdica internacional més completa - DKV\nUna assegurança de salut de reemborsament única al mercat.\nAccedeix a metges i hospitals d'arreu del món amb total llibertat.\nEt tornarem l'import de les factures en el mínim temps possible, amb un màxim de 7 dies.\nDes de 146 EUR/mes*\nCalcula i contracta ara la teva assegurança mèdica de reemborsament\nTruca’ns sense compromís al 974 887 001 Perquè un expert t’informi i t’ajudi en el procés.\nLa millor assistència mundial sense haver de preocupar-te del cost de la factura mèdica\nDKV Top Health®, una assegurança de salut única en el mercat, amb la qual accedeixes a la millor medicina privada del món, amb tot el que et cal per tenir cura de la teva salut.\nUna assegurança de reemborsament, per la qual cosa, en cas de triar un metge o centre no concertat, DKV et reemborsa el 100% de la factura en el termini més curt del mercat, en menys de 7 dies. L'assegurança de salut sense fronteres.\nAccés directe a tots els especialistes i centres del món\nReemborsament del 100% de les despeses mèdiques\nAssistència primària i especialistes\nAccés directe a totes les especialitats: medicina general, infermeria, pediatria, urgències, ambulàncies, totes les especialitats mèdiques (cardiologia, dermatologia, traumatologia, ginecologia...) així com mitjans de diagnòstic i terapèutics: ecografies, ressonàncies magnètiques, TAC, radioteràpia, litotrícia, etc.\nTractaments oncològics i renals, entre d'altres, cirurgies, hospitalitzacions (UVI i relacionades amb l'embaràs incloses), pròtesis i molt més! A més, perquè estiguis còmode, disposaràs d'una habitació individual amb un llit més per al teu acompanyant.\nSempre cobert, davant qualsevol imprevist. Si pateixes qualsevol tipus d'accident laboral o de trànsit, no et preocupis, també t'assistirem.\nAnalítiques i fisioteràpia al domicili, en situacions de dependència grau 3. Accés únicament a través de la Xarxa DKV de Serveis Sanitaris.\nReemborsament de despeses de farmàcia, òptica i mitjans auxiliars\nEt reemborsem el 100% del cost dels medicaments que et recepti el metge, així com òptica i ortopèdia (cadires de rodes, crosses, etc.)\nEt reemborsem el 100% de les despeses en vacunes.\nReemborsament ràpid i àgil\nReemborsament del 100% de les factures en el mínim temps possible, amb un màxim de 7 dies i a través de l'app amb una imatge de la factura.\nPer a qualsevol malaltia greu, podràs contrastar un diagnòstic i tenir una segona opinió mèdica\nAssessorament mèdic telefònic des de qualsevol lloc. Si et preocupa un símptoma, t'oferim 10 línies telefòniques per atendre el teu dubte: línia d'assistència 24 hores, línia mèdica pediàtrica 24 hores, psicoemocional, nutricional, de la dona, esportiva, de l'embaràs, d'obesitat infantil i tropical.\nPodràs contactar amb un metge mitjançant trucada, videotrucada o xat. Podràs tenir consultes virtuals amb especialistes mèdics: i xatejar amb el teu coach de salut per millorar els teus hàbits de vida i amb una llevadora si estàs embarassada o acabes de donar a llum. Aconseguir una primera opinió mèdica mai no havia estat tan senzill. A més, des de l'app podràs emmagatzemar els teus documents de salut (informes o analítiques) i tindràs a mà totes les teves receptes electròniques.\nCompleix el somni de ser mare gràcies a l'última tecnologia de reproducció assistida.\nÚltima tecnologia en medicina\nAccés als mitjans i les tècniques més avançades, com la cirurgia mitjançant robot Da Vinci, colonoscòpies en 3D o ecografies en 3D/4D.\nDescomptes en serveis complementaris com estètica, nutrició, serveis esportius, assistència a gent gran i a infants. A través del DKV Club Salud y Bienestar i sense fer cap pagament fins a l'ús del servei.\nLa franquícia és la quantitat a partir de la qual s'inicia la cobertura de DKV Seguros. Hi ha tres modalitats DKV Top Health:\nInformació sobre l'assegurança DKV Top Health per consultar-la més endavant\nInformació de l'assegurança DKV Top Health\nCondicions de contractació Top Health\nAquest document et servirà per conèixer en detall cadascuna de les cobertures, les exclusions i els períodes de carència, i sempre utilitzant un llenguatge clar amb informació addicional explicativa.\nBases legals DKV Reembolso\nTindran un descompte del 25% el 2022 i més descomptes en els pròxims anys.\nFranquícies dentals assegurança de salut\nInforma't dels serveis dentals inclosos en la teva assegurança de salut sense cost addicional, i el preu amb descompte de la resta de tractaments dentals.\nLes millors condicions de contractació\nNo rescissió de contracte\nLlenguatge clar i transparent\nSi ja t'has decidit a contractar DKV Top Health\nT'ajudem a contractar la teva assegurança de reemborsament en pocs passos\nIntrodueix les dades dels assegurats per oferir-te les opcions que més s'adaptin a vosaltres.\nEn 5 passos, finalitzaràs la teva contractació i podràs gaudir de la teva assegurança de salut.\nLa vostra opinió és molt important per a nosaltres\nQuè opinen els nostres clients sobre DKV Top Health?\nHe trobat just el que necessitava\nBuscava una assegurança per no haver de preocupar-me pel que em cobreix o el que no. He trobat la solució més completa, fins i tot em reemborsen les despeses de farmàcia i les vacunes.\nL'única assegurança que viatja amb mi\nPer la meva feina, passo moltes temporades fora d'Espanya. Vaig tenir un accident a l'estranger pel qual vaig estar diversos dies ingressat. Per sort, tot van ser facilitats i em van reemborsar el 100% de la despesa hospitalària.\nPerfecte per a una família com la nostra\nEls meus fills estudien als Estats Units i el meu marit no para mai a casa. Aquesta assegurança és la que més facilitats ens ha donat, sobretot per la rapidesa en totes les gestions. A més, que tinguem la possibilitat de xatejar amb un metge és un punt extra.\nL'aplicació amb què reemborsar totes les teves despeses sense anar a una oficina o escanejar documents.\nTambé podràs fer el reemborsament de despeses a través del àrea privada de client.\nFotografia la teva factura\nHistorial de pagaments\nTroba respostes als teus dubtes de salut en articles redactats i contrastats pel nostre equip de metges i experts.\nL'assegurança de decessos que acompanya la teva família en els pitjors moments. Un dels millors serveis funeraris, amb servei de trasllat i repatriació, ecofuneral i esborrament de la petjada digital.\n158 00 EUR* /mes\nPreu des de DKV Integral Complet: Càlcul per a una persona de 15 anys


Repel·lent pels corcs - Ca la Font\n> Repel·lent per corcs\nRepel·lent per corcs\nProducte fet amb productes minerals i olis essencial (BIO), que impediran que els corcs segueixin en la fusta i marxin.\nComponents del producte Aigua, decyl glucoside, tetraborat de sodi, oli essencial de xiprer i de cedre (ambdós BIO).\nComponents de cultiu ecològic 40%\nAquest repel·lent impregna la superfície de la fusta i així queda tòxica per al corc. El corc en realitzar el forat de sortida percebrà que la fusta no és bona i que fa mala olor degut als olis essencials (BIO) i se n'anirà a cercar una fusta del seu gust. D'aquesta manera la fusta corcada anirà quedant buida de corcs (viuen dins la fusta per un temps d'uns dos anys) i al final romandrà neta de corcs.\nCal aplicar el producte un cop l'any durant un període de dos a quatre anys en funció de l'activitat dels corcs, tipus de fusta, humitat... Un cop que hi hagi la certesa que ja no hi ha corcs ja no caldrà posar més d'aquest producte.\nCal anar tapant els forats després de la temporada en que els corcs deixen la fusta (maig-juliol).\nUn exfoliant molt suau i agradable, que mentre...\nFet amb oli de coco i una mica de glicerina és...\nCom el del super, però s'ha canviat el...


Ada Colau veu en la decisió de Llarena un intent de «criminalitzar» l'independentisme\n«A tothom li hauria de preocupar que hi hagi un abús d'una mesura tan extrema com la presó preventiva», ha dit l'alcaldessa\ndilluns, 4 de desembre 2017 - 17:48h | Actualitzat a 04/12/2017 18:17h\nL'alcaldessa de Barcelona, Ada Colau, amb la regidora de Mobilitat, Mercedes Vidal | Ajuntament de Barcelona\nL'alcaldessa de Barcelona, Ada Colau, veu en la decisió del jutge del Tribunal Suprem Pablo Llarena un intent de «criminalitzar» l'independentisme, i ha negat que a Catalunya hi hagi cap tipus de risc de violència.\n«Parlar d'explosió violenta no entenc a què es refereix, perquè no es correspon amb els fets de la realitat», ha apuntat sobre l'argumentació que ha utilitzat Llarena per mantenir en presó preventiva Oriol Junqueras, Joaquim Forn, Jordi Cuixart i Jordi Sánchez.\nEn aquest sentit, l'alcaldessa ha remarcat que «a tothom li hauria de preocupar que hi hagi un abús d'una mesura tan extrema com la presó preventiva». Colau ha mostrat la seva «tristor, decepció i profunda preocupació com a demòcrata» al marge de no ser independentista.\nDesprés de recordar que ella no és independentista i que sempre ha criticat la Declaració Unilateral d'Independència, ha opinat que qualsevol democràcia hauria d'estar preocupada per la decisió del Suprem de mantenir a la presó Junqueras, Forn, Sànchez i Cuixart. Aquest fet, al seu parer, «fa les coses més complicades i allunya la normalització de la situació política a Catalunya».\nPerò sobretot ha considerat «molt preocupat» que entre els motius per insistir en la presó preventiva el jutge citi «el perill d'explosió violenta», quan «tothom que visqui a Catalunya sap que això no té res a veure amb el que passa». Ha citat les manifestacions «extraordinàriament cíviques» que sempre s'han produït en l'àmbit independentista, i ha negat que cap dels quatre que estan a la presó hagi participat mai en «aldarulls» de cap tipus.\n«Semblaria més que té a veure amb criminalitzar una determinada opció política i no tant amb uns fets que qualsevol que viu a Catalunya sap que no s'han donat», ha etzibat en una compareixença a l'Ajuntament després de reunir-se amb el sector del taxi.\nColau ha reiterat que el que cal és que hi hagi una taula de negociació política, ha mostrat la seva solidaritat amb les famílies i ha dit que desitja que els recursos judicials puguin provocar finalment la sortida dels quatre empresonats.\nAda Colau Ajuntament de Barcelona Pablo Llarena


L'escriptora Sílvia Soler guanya el Premi de les LLetres Catalanes Ramon Llull 2013 amb la novel·la L'estiu que comença. L'obra recull els 50 anys de vida de dues persones, la Júlia Reig i l'Andreu Balard , vinculades des d'abans de néixer per l'amistat de les seves mares.\nL'estiu que comença es publicarà a Editorial Planeta el 7 de març en català i posteriorment s'editarà en castellà (Planeta) i en francès (Robert Laffont). El jurat d'aquesta 33a edició estava format per Leonello Brandolini, Cales Casajuana, Pere Gimferrer, Gemma Lienas i Emili Rosales.\nPer saber-ne més: Diari Ara\nPremi Joaquim Amat-Piniella ja té finalistes\nJa han estat seleccionades les tres obres finalistes que optaran al tretzè Premi Joaquim Amat-Piniella, destinat a reconèixer una obra publicada que se centri o reflecteixi algun dels moviments socials contemporanis.\nMemòria d’uns ulls pintats, de Lluís Llach (Ed. Empúries)\nLa cerimònia de lliurament tindrà lloc al Teatre Kursaal de Manresa coincidint amb el dia de la festa de la Llum, el 21 de febrer del 2013.\nA la biblioteca hem destinat un espai a les obres guanyadores, d'anys anteriors, que tenim en el nostre fons.\nSi encara no les heu llegit i teniu curiositat les podeu agafar en préstec.


Cases de Colònies – Comunicat de premsa sector colònies – Catalunya – CERCO\nInicio » ACTUALITAT » Comunicat de premsa sector colònies\nComunicat de premsa sector colònies\nPublicat el: 17 de novembre 2020\nEl sector de les colònies (facturació anual aprox. de 120M€ i més de 3000 treballadors) som un col.lectiu compromès i vocacional amb una llarga tradició en el món de l’educació i el lleure a Catalunya. Des del mes de març, i degut al tancament de les escoles i seguit del tancament de les cases de colònies i albergs per la COVID-19, la nostra facturació es va interrompre en sec just abans de començar la temporada. En la majoria dels casos, la facturació ha baixat més d’un 80%, amb l’agreujant d’haver fet inversions i reformes just abans d’una temporada que no ha existit. Tot plegat ens ha dut a una important descapitalització forçant a moltes instal·lacions a un considerable endeutament.\nAlgunes instal·lacions han pogut treballar al juliol perquè no els han anul·lat les reserves, tot i que la reducció de places ha impossibilitat una facturació de recuperació. I des de l’agost, i els mesos de setembre, octubre i novembre hem facturat menys del 10% previst. Tot i que oficialment en aquests moments estem oberts de dilluns a dijous per acollir grups escolars, pràcticament no estem treballant degut a totes les restriccions i sobretot, a la por de les famílies i de moltes escoles. El manteniment de les instal·lacions és costós, i les factures se’ns acumulen.\nLes cases de colònies i albergs són unes de les principals empreses en entorns rurals, i donen ocupació als joves, un dels col·lectius més castigats per l’atur. Quan l’administració parla del reequilibri del territori, hauria de tenir en compte a les empreses que ho permeten.\nAfegir també que les colònies fan que molts infants catalans gaudeixin d’unes convivències que els permet generar vincles profunds no només amb els companys/es i mestres, sinó també amb el paisatge i territori del país, coneixent-lo per respectar-lo i estimar-lo.\nLa incertesa de l’evolució de la Covid-19 fa perillar també les reserves de la propera temporada, que ja ens estan caient i que comença al març, degut a la pandèmia de la por que també ens ha envaït. Després de perdre la primavera i la tardor 2020, sense poder acollir a entitats de lleure ni grups de famílies, estem atrapats en una difícil situació.\nEl nostre sector acaba de rebre una anecdòtica ajuda econòmica, del tot insuficient i, a més poc equitativa, ja que hi ha la mateixa ajuda per una casa de 40 places que per una de 150, per cases que obren tot l’any i les que obren només a l’estiu.\nPer aquest motiu, reclamem ajuts efectius que puguin garantir la supervivència d’un sector que aporta valor identitari i cultural com a país, beneficis emocionals i de salut física a milers d’infants i joves (es calcula que cada any passen més de 550.000 persones majoritàriament infants i joves, per les cases de colònies i albergs de Catalunya) pel contacte durant uns dies amb el bosc i la natura, per l’important complement pedagògic que som al currículum escolar, i des de l’aprenentatge vivencial i experiencial que de moment, no té substitut al sistema educatiu (naturalesa, medi ambient, història, arqueologia, ecologia, volcans, granges escoles, escoles de mar…). Som, a més, empreses extremadament vinculades al territori que cuiden i mantenen els boscos i entorns naturals.\nEl lleure del nostre país és un agent educatiu de primer ordre, i si l’educació és un dret fonamental de la infància, el lleure educatiu també i està en perill. Si les escoles, institucions i Sanitat estan preocupats per promoure el contacte a l’aire lliure i a la natura ja que ofereixen seguretat epidemiològica i menys risc de contagi, les cases de colònies i albergs som els espais més interessants d’aprofitar i sostenir, i l’opció més econòmica perquè ja existim\nPer tots aquests motius reclamem que l’administració compti amb les nostres instal·lacions i posi mitjans suficients per garantir la supervivència del sector de les colònies a Catalunya i aturar el tancament d’empreses (moltes d’elles familiars) relacionades amb el sector (cases de colònies, albergs, agències, empreses de monitoratge…).\n#colòniesenlluita #ElLleureÉsSegur #LesColòniesSónVitals #HoVaigAprendreDeColònies


07/14/2017 - 12:24\nD'una banda, el dinamitzador de Barcelona Ciutat, Abel Camps, ha enfocat la seva formació -tot i no finalizada- a un aprenentatge basat en reptes: reparar un vell futbolí i dissenyar una aplicació mòbil que ajudi a portar el recompte dels gols dels equips. Sembla que el projecte s'allarga bastant, però ja han realitzat la part de l'aprenentatge tecnològic, amb una gran acceptació per part dels participants.\nA Tremp, en una zona rural prepirinenca, Carme Badia ha completat ja la fomació amb diversos joves, sessions de tarda. A cada cita, primer han treballat l'ús adequat del telèfon mòbil especialment enfocat a l'orientació laboral: les xarxes socials i el Linkedin han estat les grans protagonistes. A segona hora, han abordat els temes de programació, seguint pas-a-pas la proposta del currículum Codemob. També han provat APP Inventor, un entorn de programació per a aplicacions mòbils que ha resultat molt divertit i fàcil de manejar... el resultat està inacabat però l'experiència ha valgut la pena, ja que ha aconseguit que els joves aprenguin què és la programació i es motivin -uns més, altres menys- a seguir aprenent.\nEn les rodalies de Barcelona, a la població de Sant Adrià i en un entorn d'alt risc de fractura socioeconòmica, David Picó també ha llançat la seva proposta als joves, en el marc d'un projecte més ampli, que tracta els problemes de salut, sexualitat i les relacions afectives entre joves menors d'edat. La vinculació de les relacions afectives i sexuals en la població jove amb l'ús dels dispositius mòbils ha estat el pretext per introduir la formació sobre mòbils i les competències bàsiques digitals. David està impartint, a més, un curs de programació dirigit a un altre col·lectiu de joves. En aquesta ocasió, a més del temari CODEMOB, utilitzessin altres tecnologies com ara scracht o BitBloq.\nEls quatre, Carme, David, Abel i el Pep, són e-facilitador o trainers de la Xarxa Punt TIC de Catalunya i tots estan d'acord en una cosa: els resultats qualitatius d'aquest projecte, encara en la fase beta, es podran observar a mitjà-llarg termini i cal millorar -fins i tot més, gairebé es diria de manera continuada tots dos currículums formatius. Les seves aportacions resultaran imprescindibles per a això i amb elles comptem. Gràcies per la vostra col·laboració!


Un estudi sobre lactància materna identifica causes evitables de deslletament previ a la voluntat de la mare i el nadó\nPublicat 19/06/2019 18:33CET\nProfessionals de l'Institut Universitari d'Investigació en Atenció Primria Jordi Gol (IDIAPJGol) de Barcelona han dut a terme un estudi per conixer l'evolució de la lactncia materna i la lactncia materna exclusiva des del naixement i fins als sis mesos de vida dels nadons.\nL'objectiu ha estat identificar les principals dificultats, les causes d'abandonament i les expectatives de les usuries sobre la lactncia.\nPer a la investigació, es va fer el seguiment de 541 dones des de la setmana 35 de gestació i fins als sis mesos des del naixement, amb una avaluació després del part a les sis setmanes i als sis mesos.\nVan participar set centres d'Atenció a la Salut Sexual i Reproductiva (ASSIR) de l'rea Metropolitana Nord de Barcelona de l'Institut Catal de la Salut (ICS).\nEn la primera visita de l'estudi, a les 35 setmanes de gestació, una gran majoria (95,8%) de les dones embarassades van manifestar la voluntat d'iniciar la lactncia materna.\nEn la visita de l'alta hospitalria, el 94,8% de les dones donaven el pit als seus fills, i als sis mesos eren el 63,3 per cent. En el cas de la lactncia exclusiva, en l'alta eren un 75,3 per cent, amb una reducció fins al 16,8 per cent després de sis mesos. En el context de les recomanacions del contacte pell amb pell en néixer, el 85 per cent de les dones van iniciar la primera presa de lactncia en la primera hora de vida del nadó.\nDe les 206 mares que van abandonar la lactncia, més de la meitat ho van fer entre els 4 i els 6 mesos de vida dels nadonds.\nLes principals dificultats en la lactncia que es van identificar per part de les dones van ser l'ús de xumets, tetinas i mugroneres; seguit del dolor que les primeres setmanes de vida va fer abandonar la lactncia a 38 de les dones.\nLes primeres causes per deixar la lactncia abans del previst van ser la sensació que el nadó es quedava amb gana (35%) o la percepció que no tenien suficient llet (22,8%).\nLa majoria dels casos de dificultats o abandonament de la lactncia materna es podrien solucionar amb una adequada informació sobre la lactncia a demanda, segons l'equip investigador.\n"Caldria assessorar sobre els signes de normalitat, l'estimulació de la pujada de la llet, la millora tcnica de la lactncia i complementació de la presa, així com informar d'altres causes de plor del nounat, no només la gana", apunten.\n"Per exemple, en el cas de la sensació de no tenir suficient llet, que va ser identificada com a causa d'abandonament en prop del 23 per cent dels casos, clínicament només es poden confirmar entorn del 5 per cent.\nD'altra banda, les dificultats i abandonaments relatius al dolor es podrien prevenir amb una promoció de la tcnica adequada, amb un bon suport a les mares des de l'inici", conclouen.


Goigs i devocions populars: Oració a sant Josep pels malalts\nOració a sant Josep pels malalts\nEsglésia de Santa Maria. Écija.\nGloriós sant Josep, vós que vau ser escollit per Déu per ser l'espòs de la Verge Maria, el pare legal de Jesús, el Patró de l'Església universal i l'advocat dels malalts, ajudeu tots els que pateixen alguna malaltia:\ndoneu-los la salut del cos i de l'ànima, ompliu-los de fe, d'esperança i de caritat, feu més robusta la seva fortalesa i més constant la seva paciència;\nconcediu-los pau, alegria i bon humor, perquè davant de les temptacions de desànim i de tristesa reaccionin amb coratge i optimisme, que acceptin amb serenor i amb alegria la voluntat de Déu i que sàpiguen aprofitar la seva malaltia per créixer en santedat i en afany d'apostolat, de manera que els seus amics i companys que vagin a visitar-los surtin il·lusionats de la seva companyia i determinats a viure amb més vigor la vida cristiana.\nAjudeu també, gloriós Patriarca, als metges, als infermers i les infermeres perquè els malalts se sentin considerats i siguin atesos amb interès i estimació.\nSant Josep gloriós.\n* Oració extreta del llibre "L'art d'estar malalt" de mn. Joan Marquès Suriñach, 2014.


És el teu moment d'or: Tria la teua carrera en València\nÉs el teu moment d’or: Tria la teua carrera en València\nDesprés dels èxits aconseguits en 2015 amb la Gold Label de la IAAF en Marató i Mitja Marató, València segueix el seu creixement al cens de participació en les dues carreres de llarga distància de la ciutat. Amb més de 9.000 inscrits en la Marató València Trinidad Alfonso EDP, organitzada per la SD Correcaminos i l’Ajuntament de València, i superant la barrera dels 5.000 en la Mitja Marató València Trinidad Alfonso, ambdues proves afronten el seu primer canvi en el tram de preus dijous que ve 30 de juny. El divendres 1 de juliol a partir de les 00:00, la Marató València Trinidad Alfonso EDP i la Mitja Marató València Trinidad Alfonso posaran els seus preus en 60€ per als 42,195km i en 30€ per a la distància 21,097,5 quilòmetres.\nCom més corres, més descompte tens\nL’adquisició de dorsals per a dues de les tres grans proves de València, la Ciutat del Running, ofereix descomptes de fins a 4€ amb inscripcions per a Marató i Mitja Marató, 3€ per a registres en Marató i 10K i 2€ per als quals compren dorsals per a la Mitja Marató i el 10K València Trinidad Alfonso. El termini per a fer-se amb aquestes inscripcions múltiples conclou també el pròxim 1 de juliol i a partir de d’eixe moment nomes es podran adquirir de manera individual i sense descompte, per la qual cosa és una oportunitat única per a tancar l’adquisició dels dorsals en una sola compra i aprofitar el descompte.\n[vcr_button url=”https://www.valenciaciudaddelrunning.com/va/marato/inscripcio-marato-mitja-marato-10k/” background=”#f4ac1d” color=”#000000″ size=”10″ wide=”yes” center=”yes” radius=”20″ text_shadow=”0px 0px 0px #010101″ class=”boton-vcr-std”]Combina la teua inscripció[/vcr_button]\nEl 10K València manté el seu preu\nPel que fa al 10K València Trinidad Alfonso continuarà amb el seu preu actual, 15€, fins al pròxim 1 de novembre, quan quedaran subjectes a disponibilitat segons l’afluència de la prova. A més, el mateix dia 1 de juliol també conclou el termini per a aprofitar la compra combinada de dorsals per a Marató, Mitja Marató i 10k amb descompte promocional.\nNo ho penses més i avança’t al canvi de preu per a córrer en les proves de València. Mitja Marató València Trinidad Alfonso, 10K València Trinidad Alfonso i Marató València Trinidad Alfonso EDP t’esperen. És el teu moment d’or: Tria la teua carrera a València.\nEntrada prèviaAnterior València acollirà el Mundial de mitja marató en 2018\nEntrada següentSegüent Avanza oferirà descomptes del 40% per a viatjar en autocar a la Marató i Mitja Marató València